# Põllumajanduse Registrite ja Informatsiooni Amet

# AMETIJUHEND

|  |  |
| --- | --- |
| Ametikoha nimetus | Ärianalüütik |
| **Ametnik** | Jaanus Ainso |
| **Koht asutuse struktuuris** | Otsetoetuste osakond |
| **Vahetu juht** | Otsetoetuste osakonna juhataja |
| **Alluvad** | Ei ole |
| **Esimene asendaja** | Otsetoetuste osakonna menetlusbüroo ärianalüütik |
| **Teine asendaja** | Otsetoetuste osakonna arendusnõunik |
| **Keda asendab** | Otsetoetuste osakonna menetlusbüroo ärianalüütik, Otsetoetuste osakonna arendusnõunik |
| **Töökorralduse erikord** | Kohaldub |

### AMETIKOHA EESMÄRK

Otsetoetuste osakonna pinnaseire valdkonna ärianalüütiku töö eesmärgiks on otsetoetuste osakonnas menetletavate toetuste (sh MAK meetmete) jaoks pinnaseire projektiga seotud asukohamärgisega fotode rakenduse arenduseks vajalike dokumentide ja analüüside õigeaegne ettevalmistus ja ärianalüüsidega seotud arendustöö koordineerimine. Samuti on pinnaseire valdkonna ärianalüütiku töö eesmärgiks osaleda oma vastutusala piires pinnaseiret puudutava seadusandluse väljatöötamises, esindades Põllumajanduse Registrite ja Informatsiooni Ameti (edaspidi PRIA) seisukohti Euroopa Liidu ja siseriiklike õigusaktide koostamisel või muutmisel, valdkonda puudutava info tähtaegne ja kvaliteetne edastamine, ning vajadusel pinnaseire valdkonna osas infovahetuse koordineerimine maaeluministeeriumi ja teiste valdkonna asutustega.

### PEAMISED TEENISTUSÜLESANDED

|  |  |
| --- | --- |
| **Ülesanne** | **Tulemusmõõdik** |
| Ühtset põllumajanduspoliitikat ning pinnaseiret puudutavate õigusaktide ning juhenddokumentide tundmine | * Teenistuja teab pinnaseirega seotud kõiki nii Eesti Vabariigi kui Euroopa Liidu ühtset põllumajanduspoliitikat reguleerivaid seadusandlikke akte ja juhenddokumente ning orienteerub nende sisus * Teenistuja on kursis ettevalmistamisel olevate seaduseelnõudega * Teenistuja leiab vajadusel operatiivselt tööks vajalikud seadusaktid või nende alalõigud |
| Osalemine ÜPP komitees | * Teenistuja on töötanud eelnevalt läbi päevakorras olevad määruste muudatusettepanekud, analüüsinud nende rakendatavust ja selle alusel kujundanud PRIA seisukoha vastavalt komitoloogia protseduurile * Teenistuja on osalenud osakonna vastutusala puudutavates komiteedes või korraldanud komitees osalemise ning kaitsnud PRIA seiskohti, mis on eelnevalt kooskõlastatud maaeluministeeriumiga |
| Pinnaseire projektiga seotud ärianalüüside koostamine ja arendustöös osalemine | * Oma vastutusala piires on osaletud siseriikliku seadusandluse ja toetuste menetlusprotseduuride väljatöötamises * Teenistuja osaleb tööprotsesside kokkuleppimises * Lähteülesannete/analüüside/ärinõuete ning täienduste/paranduste kirjapanek on koordineeritud * Lähteülesanded/analüüsid/ärinõuded ja täienduste/paranduste kirjeldused on õigeaegselt edastatud otsetoetuste osakonna arendusnõunikule, analüütikule (IT) või arendajale, lähtudes tööplaanist ja otsetoetuste osakonna arendusnõunikuga kokku lepitud prioriteetidest * Koostöös osakonna büroojuhatajate ja juhtivspetsialistidega on programmi täienduste/paranduste testimisega seotud tööülesanded jaotatud teenistujatele * Arendamisega seotud probleemide esinemisel, mille lahendamine ei ole teenistuja pädevuses, on otsetoetuste osakonna arendusnõunik ja otsetoetuste osakonna juhataja operatiivselt informeeritud * Teenistujad on varustatud neile tööks vajaliku informatsiooniga, mis on seotud pinnaseire projekti arendusega. |
| Tööplaanide koostamisel osalemine | * Tööplaanid on koostatud ning täiendatud tähtaegselt * Arendustöö on korraldatud vastavalt kokkulepitud tööplaanidele. |
| Tööks vajalike algdokumentide hoidmine ja säilitamine | * Töös olevate dokumentide säilimine on tagatud ning informatsioon on kaitstud asjasse mittepuutuvate isikute eest. |
| Infovahetuse korraldamine organisatsioonis | * Vajalik info jõuab operatiivselt kõikide õigustatud osapoolteni * Teenistuja on koordineerinud pinnaseiret puudutavate küsimuste, seadusandlust puudutavate uuenduste ja paranduste suunamist maaeluministeeriumisse ja teistesse asutustesse või komisjoni esindajatele |

# TÖÖKORRALDUSE ERIKORD

|  |
| --- |
| Ärianalüütikule on õigus anda ülesandeid Pinnaseire projektijuhil kooskõlastatult otsetoetuste osakonna juhatajaga. |

### AMETIKOHA KVALIFIKATSIOONINÕUDED

|  |  |
| --- | --- |
| **Haridus, eriala** | * kutse-, keskeri- või kõrgharidus |
| **Töökogemus** | * Põllumajanduspoliitika valdkonnas töötamine |
| **Teadmised, oskused** | * Eesti keele väga hea oskus kõnes ja kirjas * Inglise keele hea oskus kõnes ja kirjas * Taustateadmised põllumajandusest * Arvutioskus (MS Office kesktase, Internet) * Hea suhtlemis- ja mõjutamisoskus * B-kategooria juhiluba |
| **Omadused** | * Korrektsus ja täpsus * Analüüsi- ja üldistamisvõime * Koostööoskus * Initsiatiivikus * Eneseväljendusoskus kõnes ja kirjas * Hea stressitaluvus |

**Ametijuhend kehtib tagasiulatuvalt alates 01.01.2023**

**TÖÖANDJA ESINDAJA** Nimi: Jaan Kallas

Kuupäev Allkiri (allkirjastatud digitaalselt)

**VAHETU JUHT** Nimi: Tanel Trell

Kuupäev Allkiri (allkirjastatud digitaalselt)

Kinnitan, et olen tutvunud ametijuhendiga ja kohustun järgima sellega ettenähtud tingimusi ja nõudeid.

**TEENISTUJA**  Nimi: Jaanus Ainso

Kuupäev Allkiri (allkirjastatud digitaalselt)